google/wiki40b huggingface dataset:
Harriet Backer

Malerskole

Backer drev malerskole i Kristiania fra tidlig 1890-årene og skolen var på den tiden i praksis den eneste kunstmalerutdannelse i Norge. Blant elevene var Nikolai Astrup, Halfdan Egedius, Harald Sohlberg, Henrik Lund, Helga Ring Reusch, Astri Welhaven og Sara Fabricius (Cora Sandel).

Uvdal stavkirke

Motivet i maleriet Uvdal stavkirke (opprinnelig: Interiör i Opdal Kirke, 1909) er kirkens alter. Betrakteren står i midtskipet og Uvdal stavkirkes karakteristiske midtstolpe har fått en sentral plass. Lyset er også her påtakelig og alteret bader i det. Også kvinnen til venstre bader i lyset, og det er så påtakelig at en undrer seg over om det er fordi det gir leselys eller om det er fordi hun er en fattig kone (?) som velsignes med lys fordi hun er uten fast plass (?) i kirken.
Bygda Uvdal i Numedal het Opdal da Harriet Backer malte i kirken 1904-1909. Dalen skiftet navn til Uvdal 22. januar 1932 (knapt måneder før Harriet Backer døde). Den gamle stavkirken ble erstattet av en ny kirke -Uvdal Kirke- i 1893, og stavkirken var altså ute av bruk da Backer malte der.

Utstillinger

Flere av de største museer og kunstsamlinger i landet har bilder av Harriet Backer, bl.a Nasjonalgalleriet (hvorav to malerier er utstilt på Nordnorsk Kunstmuseum), Bergen kunstmuseum og Rasmus Meyers Samlinger. Dessuten eier Bærum kommune flere verk.
Ljudmila Litvinova

Karriere

Litvinova vant gull på 400 meter ved U23-EM i friidrett 2007, som ble arrangert i Debrecen i Ungarn. Hun løp på 51,25 sekunder, og vant foran sine landslagvenninner Olga Sjulikova og Ksenia Zadorina. De russiske jentene vant også 4 x 400 meter stafett ved dette mesterskapet, der Jelena Novikova deltok i tillegg til de tre som stod på pallen på 400 meter. I september samme år deltok hun ved VM i friidrett 2007 i Osaka. Der kom Russland på 4.-plass på 4 x 400 meter stafett, kun 21 hundredeler bak Storbritannia. 
Hun var med på det russiske stafettlaget på 4 x 400 meter under OL 2008 i Beijing, der russerne tok sølvmedaljene på plassen bak USA. Hun deltok også på stafettlaget som tok bronse på 4 x 400 m i VM 2009 i Berlin, der hun også løp 400 meter individuelt. Individuelt ble hun imidlertid slått ut i semifinalen, der hun løp på 50,52, og fikk med det 10. beste tid. 
Hun var også med og vant bronse på 4 x 400 meter ved VM 2011 i Daegu, der Russland løp inn på tiden 3.19,36.
Sara Bareilles

I'm not gonna write you a love song

Det var i 2007 hun fikk sitt gjennombrudd, Love Song, som lå på flere topplister.
Daniel Franck

TV

15. mai 2010 vant han finalen i Mesternes mester 2010.
Sorgenfri gressbane

Sorgenfri gressbane
(innviet 1922, nedlagt 1940) var
en fotballplass på Sorgenfri i Trondheim.  Den
var kjent som landets sjette 
gressbane, og var Trondheims hovedarena for fotball.
Initiativtager til byggingen var Sportsklubben Brage som drev fotball og
boksing.  Andre brukere var Fotballklubben Kvik
og Sportsklubben Freidig.  
Banen var i sin tid den nordligste gressbanen i hele verden.
Kommunen overtok etter hvert banen og driften grunnet finansielle problem.
Her ble arrangert finalekamp i
Norgesmesterskapet i fotball for herrer 1924 (7 000 tilskuere) og
1934 (8 000 tilskuere,
ble gjeldende rekord).
Tyske styrker overtok banen til sine behov i 1940 i forbindelse med avviklingen av den andre verdenskrig.  Banen  ble da ubrukelig og i etterkant  asfaltert og bebygd. 
Raskt ble Lerkendal stadion innviet 1947, som byens nye hovedarena.
Gjenforsikring

Gjenforsikring eller reassuranse er en praksis hvor et forsikringsselskap selv beskytter seg mot tapsrisiko ved å tegne en forsikring der man overlater deler av sine forpliktelser til andre forsikringsselskaper. Dette er spesielt vanlig for selskaper som risikerer store utbetalinger ved ulykker, blant annet innen shipping.

Typer reassuranse

Fakultativ reassuranse er reassuranse som gjelder for en enkelt risiko. Ved denne typen reassuranse vurderes hvert enkelt forsikrede objekt individuelt. En av fordelene med denne typen reassuranse er at den individuelle vurderingen øker sannsynligheten for en riktig risikopris. En av ulempene er at den individuelle vurderingen øker administrasjonskostnadene.
Ved proporsjonal reassuranse dekker reassurandøren en fast andel av hvert krav fra den forsikrede parten.
Ved ikke-proporsjonal reassuranse dekker reassuranseselskapet utbetalinger over en på forhånd avtalt sum. De to hovedformene for ikke-proporsjonal reassuranse er excess of loss og stop loss.
Excess of loss reassuranse brukes for å forsikre seg mot store enkeltskader. Reassuranseselskapet forplikter seg til å dekke en skade hvor utbetalingen er over en bestemt størrelse. Det er ofte også bestemt en øvre grense for hvor mye reassuranseselskapet skal dekke av en skade.
Stop loss reassuranse dekker summen av alle skader som inntreffer i løpet av en tidsperiode dersom disse tilsammen overstiger et avtalt nivå. Reassurandøren har som regel avtalt en øvre grense for hvor mye den skal betale.
Rollebyttet

Handling

De steinrike brødrene Duke har Wall Street som arbeidsplass og inngår en dag et veddemål om hva som er viktigst av arv og miljø. For å avklare saken sørger de for at Louis Winthorpe III, juniorsjefen i Duke & Duke, blir kriminalisert og deretter avskjediget. Isteden plasserer de den svarte bomsen, Billy Ray Valentine, i sjefsstolen. Billy får Louis' leilighet med butler og det hele, mens Louis havner på gata hvor han etterhvert blir tatt vare på at gatepiken Ophelia. Etterhvert klarer Louis å stålsette seg, og sammen med Ophelia tar de kontakt med Billy. Billy innser at hans nyvunnede rikdom vil være kortvarig. Trioen legger en listing plan for å ta knekken på brødrene Duke.

Popularitet og økonomi

Rollebyttet ble en stor publikumssuksess, spesielt i USA hvor den spilte inn over $90 millioner. Den ble den tredje mest innbringende filmen i USA i 1983.
Produksjonskostnadene var på ca $15 millioner.

Anmelderne

Den ble godt mottatt av anmelderne, noe som gjenspeiles i at den har fått 86 % på Rotten Tomatoes. Den amerikanske kritikeren Roger Ebert gav den 3,5 av 4 stjerner, mens Leonard Maltin gav den 2,5 av 4.
Dagbladet, Arbeiderbladet og Aftenposten gav den terningkast fire, mens VG gav den tre.

Priser

Jamie Lee Curtis og Denholm Elliott mottok hver sin BAFTA-pris. Det kan ellers nevnes at den ble nominert til Oscar for beste musikk.
VM i turn 1978

Det 19. verdensmesterskapet i turn ble arrangert i perioden 23. til 29. oktober 1978, i Strasbourg i Frankrike.
Jens Sigsgaard

Jens Sigsgaard (født 14. august 1910, død 27. januar 1991), var en dansk psykolog (cand.psych.) og forfatter. Hans første, og mest kjente, bok er den enkle bildeboka Lasse alene i verden fra 1942 med illustrasjoner av Arne Ungermann.
Tracker

Konsept

En tracker er nyttig ved produksjon av musikk med mange samplinger, ved å arrangere de i hvert sitt «spor». Et spor, eller kanal, kan bare spille av én sampling i gangen. Mens den originale Amiga-trackeren kun hadde fire spor, gjør dagens kraftige datamaskiner at antall spor nærmest er ubegrenset.
Et spor har vanlig vis 64 rader og 16 taktslag, men disse kan endres fritt av brukeren selv. For f.eks å lage en typisk trommerytme kan man programmere inn basstromme på rad 0, 4, 8, 12 osv., og hi-hat på 2, 6, 10, 14 osv. på et annet spor.
Ved hjelp av mønster (patterns) kan en lage en sang ved å angi når en skal spille forskjellige spor.
Starobesjov kraftverk

Starobesjov kraftverk er et varmekraftverk i det østre Ukraina. Det har en installert produksjonskapasitet på 1725 MW, fordelt på 10 blokker / turbiner, hvorav 2 under fornyelse. Dette er et av landets største kraftverk målt etter effekt. Operatør er Donbasenergo.
Anlegget ble påbegynt omkring 1958 og stod ferdig i 1967. Brenselkilden er kull, naturgass og olje.
The Adventures of Ford Fairlane

Handling

Ford «Mr. Rock and Roll Detective» Fairlane har et liv som ikke er helt hva det ser ut til å være. Han har hendene fulle med å etterforske mord, samt å overvåke et barn mens han etterforsker. Han har dameproblemer, og rockestjernene han jobber for betaler dårlig. I tillegg må han samarbeide med en sleskete sjef for et plateselskap og en morder.
Southern Comfort (drikk)

Historie

Southern Comfort ble første gang produsert av den irske bartenderen Martin Wilkes Heron (1850 – 1920). Det antas at den ble produsert og solgt hos kjøpmann så tidlig som 1874, i New Orleans i den amerikanske delstaten Louisiana. Men dette er ikke bekreftet til dags dato. 
Heron flyttet så til Memphis, Tennessee der han i 1889 tok patent på produktet sitt og solgte det under slagordet "None Genuine But Mine". I 1904 vant han en gullmedalje for produktet under Louisiana Purchase Exposition, også kalt the Saint Louis World's Fair. 
I en episode av det kanadiske tv-programmet The Thirsty Traveler som het A River Of Whiskey presenterer historikeren Chris Morris den originale oppskriften for Herons Southern Comfort. ”Heron tok den beste bourbonen han kunne finne, deretter la han til noen vaniljestenger, en kvart sitron, en halv kanelstang, fire kryddernelliker, noen kirsebær, og en appelsinbåt eller to. Han lot det så trekke i noen dager før han la til noe søtningsmiddel, som regel honning”. 
Plantasjen som har vært på flaskeetiketten siden 1930 er Woodland Plantation, en sørstatsplantasje fra før den amerikanske borgerkrigen i West Pointe a la Hache, en liten by i Plaquemines Parish, Louisiana.

I cocktailer

En av de aller tidligste kjente cocktailer er «Scarlett O'Hara», som ble skapt som hyllest til filmen Tatt av vinden fra 1939.
Drinken består av Southern Comfort, tranebær og fersk limefrukt.
2010: Året vi får kontakt

Handling

Mens jorden trues med atomkrig planlegger NASA en ekspedisjon ut i verdensrommet, blant annet for å undersøke hva som egentlig hendte med romskipet Discovery da det havarerte 9 år tidligere etter at datamaskinen ombord gikk amok. Romskipet har siden gått i bane rundt en av Jupiters måner, men snart registrerer de at Discovery er i ferd med å trekkes ujevnt mot Jupiter. Men amerikanerne havner i en kinkig posisjon når de oppdager at russerne ligger langt foran og vil nå frem før dem. Landene som er på randen av krig, må samarbeide. Det inngåes en avtale om at amerikanske forskere får være med romskipet Leonov, mot at ingen informasjon om hva HAL 9000 oppdaget blir holdt tilbake. Etterhvert som de nærmer seg Jupiter begynner en lang rekke uforklarlige ting å skje. Kan de stole på HAL 9000? Er Dave Bowman egentlig død? Og hva er i ferd med å skje på Jupiter?

Publikum og økonomi

2010 innbrakte 40 millioner dollar på kino i USA og ble den 17. mest innbringende filmen på amerikansk kino i 1984.
Produksjonskostnadene var på 28 millioner dollar.

Anmelderne

Den fikk blandet mottakelse fra kritikerne, noe som gjenspeiles i at den har fått 64 % på Rotten Tomatoes.
Både VGs, Dagbladets og Dagsavisens anmelder gav den terningkast fire.

Priser og mominasjoner

Den vant en Hugo Award og ble nominert til fem Oscar og tre Saturn Awards.
Motoriserte infanteribrigader i Russland

Motoriserte infanteribrigader i de russiske landtyrkene har en standard krigsoppsettingsplan for slike brigader fra 2008 som resultat av en omfattende militærreform der de russiske landtyrkene skulle reduseres med 80-90 prosent. Eksempelet her er standarden 5/060, som er en motorisert infanteribrigade oppsatt med pansret personelkøyretøy av typen BTR eller MT-LB.
Totalt 4393 soldater med 327 offiserer (og 128 sivile i fredstid). 1 generalmajor, 5 oberster, 29 oberstløytnanter, 43 majorer, 69 kapteiner, 181 løytnanter, 1005 sersjanter og 3061 menige.
March for Women's Lives

March for Women's Lives (Marsj for kvinners liv) var en stor kvinnesaksdemonstrasjon med hovedfokus på reproduktive rettigheter (abort og prevensjon) 25. april 2004 på National Mall i Washington, D.C.. Arrangørene anslo at 1,15 millioner hadde deltatt og kalte det «den største protestaksjonen i USAs historie». Politikilder oppgav oppmøtet til mellom 500 000 og 800 000.
En utløsende faktor for demonstrasjonen var en ny lov som blei vedtatt i 2003 og som begrensa mulighetene til abort (Partial-Birth Abortion Ban Act), men også andre politiske vedtak som blei sett på som mot kvinners rettigheter spilte inn.
Langs ruta var det en del motdemonstrasjoner fra abortmotstandere (pro-life), uten at det kom til direkte sammenstøt.

Arrangementet

Arrangementet starta med et møte på National Mall på morgenen, etterfulgt av et demonstrasjonstog gjennom Washingtons sentrale deler, blant annet langs Pennsylvania Avenue. Av kjente personer som deltok, kan nevnes Peter, Paul and Mary, Indigo Girls, Moby, Ani DiFranco, Susan Sarandon, Whoopi Goldberg, Ashley Judd, Kathleen Turner, Ted Turner, Ana Gasteyer, Janeane Garofalo, Bonnie Franklin, Holly Near, Cris Williamson, Julianne Moore, Madeleine Albright, Kate Michelman og Gloria Steinem. Demonstrasjonen var støtta av organisasjoner som NARAL Pro-Choice America, Choice USA, Feminist Majority Foundation, Planned Parenthood, American Civil Liberties Union, National Association for the Advancement of Colored People (NAACP), National Organization for Women, National Latina Institute for Reproductive Health, Code Pink og Black Women's Health Imperative.
I'm Your Man

Mottakelse

Innen utgangen av året hadde platen solgt 180 000 eksemplarer i Norge. En fjerdedel av Cohens salg i Europa var i Norge. I'm your man var Cohens største kommersielle suksess, og gjorde Cohen kjent for en ny generasjon. Albumet fikk bred omtale og meget gode vurderinger, New York Times' anmelder kalte det et mesterverk. Innspillingen skjemmes noe av 1980-tallets stil ifølge Montreal Gazette, andre omtaler instrumenteringen som «cheesy»
Marko Rog

Landslaget

Den 12. november 2014 debuterte han for det kroatiske landslaget i en treningskamp mot Argentina.
Han ble tatt ut i Kroatias EM-tropp til EM i Frankrike 2016.
A Guide to Recognizing Your Saints

Handling

Dito (Robert Downey jr.) er en vellykket forfatter som bor i Los Angeles. Da faren han ikke har snakket med på mange år plutselig blir syk, blir Dito overbevist av moren Flori til å returnere til hjemstedet Astoria, New York for å besøke ham. Når han kommer dit blir han var om overveldende minner fra tenåringstiden på 80-tallet, som inkluderer hans dedikerte klikk av venner og barndomskjæresten Laurie. Filmen veksler mellom fortid og nåtid, mens Dito prøver å komme overens med faren og Laurie, som nå er blitt mor og ikke er særlig åpen for hans hjemkomst.
Amandaprisen 1990

Amandaprisen 1990
Schochidia

Levevis

Larvene lever gjerne i råtnende ved eller annet dødt, organisk materiale.
De voksne billene besøker gjerne blomster for å ete pollen.

Utbredelse

Arten er utbredt i Papua Ny-Guinea.
Keith Andrews

Spillerkarriere

Andrews gikk gradene i Wolverhampton Wanderers ungdomsakademi. Han spilte åtte sesonger hos Ulvene, hvorav seks som profesjonell, og opplevde å bli klubbens yngste kaptein på over 100 år i en alder av 21 år. Ved tre anledninger ble han utlånt til klubber i lavere divisjoner. Det ble ingen ligamål hos Ulvene, men han scoret ett mål i ligacupen mot Rochdale FC.
Da kontrakten hans løp ut i 2005 gikk han til Hull City. I hans andre kamp for Hull, ble han skadet og var uaktuell for spill i fire måneder.
Etter sesongen ble han kjøpt opp av MK Dons. Her fikk han kapteinsvervet fra første dag. I hans andre sesong, og med Paul Ince som sjef, ble det opprykk, og Andrews bidro med intet mindre enn 10 nettkjenninger fra sin midtbaneposisjon.
Da Paul Ince sommeren 2008 tok over managerjobben i Blackburn Rovers, hentet han etterhvert Andrews med seg til Premier League. Selv om Ince ikke overlevde lenge i sjefsstolen på Ewood Park i Blackburn, spilte Andrews seg etterhvert til fast plass på landslaget til Irland. I sine to første sesonger i Blackburn spilte han 65 ligakamper, mens 2010/2011 endte med kun fem kamper for iren. Skader gjorde sitt til at han var ute store deler av sesongen.
Den 2. februar 2015 ble Andrews lånt ut fra Bolton Wanderers FC til sin tidligere klubb MK Dons ut 2014/2015-sesongen.
Spiral (sang)

Melodi Grand Prix

Sangen var den første ut på scenen i Melodi Grand Prix 1964, som ble sendt fra NRK Marienlyst lørdag 15. februar. En jury av fem mannlige oslojournalister med konene deres kåret «Spiral» til vinner, bare ett poeng foran «God gammel firkantet vals» og fire poeng foran Wenche Myhre og «La meg være ung». Sistnevnte var skrevet av Arne Bendiksen selv, og sangen ble den store slageren i Norge dette året. Både Bendiksen og juryen møtte kritikk for å ha slått ut «La meg være ung».
Utdypende artikkel: Melodi Grand Prix 1964

Eurovision Song Contest

Sangen ble framført som tredje bidrag i Eurovision Song Contest i København 23. mars 1964, etter Nederlands Anneke Grönloh med «Jij bent mijn leven» og før Danmarks Bjørn Tidmand med «Sangen om dig».
Da avstemningen var ferdig, hadde «Spiral» fått seks poeng og havnet på en åttendeplass blant 16 deltakere. 
Utdypende artikkel: Eurovision Song Contest 1964

Annet

Sangen handler om jeg-personen i sangens godvilje mot verden. Bendiksen uttrykker denne følelsen gjennom en serie med i høy grad urelaterte beskrivelser av hva han gjør mens hans «tanker går i spiral». Han gjør referanser til at hans tanker er spredt.
Arne Bendiksen utga den på singelen Triola TN 375 i 1964.
Seljedalen skole

Historie

Arbeidet med å få bygget en barneskole i Seljedalen til avlastning for Løvås skole begynte på 1960-tallet. Da romprogrammet var godkjent i 1974 var behovet for skole i området så stort at fristen for ferdigstillelse av skolen ble satt til skoleårets begynnelse i 1976. Skolen ble ikke helt klar til skolestart, noe som i en periode førte til redusert undervisning for elevene.
Skolen har vært truet av nedleggelse flere ganger i løpet av de siste drøyt 20 årene. Lokalsamfunnet har hver gang mobilisert for å redde skolen sin. Siste gang var i 2003. I byrådets forslag til Skolebruksplanen 2010-24, er igjen nedleggelse av Seljedalen skole ett av tiltakene byrådet vurderer i Fyllingsdalen.
Arkivet etter Seljedalen skole oppbevares ved Bergen Byarkiv.
Kammermusikk i Stavern

Kammermusikkfestivalen i Stavern er en festival som finner sted i Stavern i løpet av fire dager i juni eller juli, første gang i 2004. 
Kunstnerisk ansvarlig for festivalen er Arve Tellefsen. Fasteivalen bruker arenaer som Fredriksvern verft, Stavern kirke og Fritzøehus. Festivalen deler hvert år ut et stipend, «Arve Tellefsens talentpris» til en ung og lovende musiker fra Vestfold.
Beorhtgifu

Etymologi

Navneleddet beorht har opprinnelse i urgermanske *berhtaz, «lys». Leddet finnes igjen i moderne engelsk i ordet bright. Den norrøne formen av navneleddet er bjartr. Navneleddet gifu har opprinnelse i urgermanske *gebo-, «gave». De norrøne formene av navneleddet er gjaf eller gjǫf.
Bertegund er en frankisk form og Brettifa er en norrøn form av navnet. Brettiva og Brytteva er norske former.

Kjente personer med navnet

Personene i listen er ordnet kronologisk etter fødselsår.
Bruno Streckenbach

Bakgrunn

Bruno Streckenbach ble født i Hamburg i 1902. Han var sønn av tolltjenestemannen Hans Streckenbach og hans hustru Minna, geb. Spenner. Han avsluttet sin skolegang med gymnasiet, som han forlot i april 1918 for å melde seg som frivillig til Den tyske hær for tjeneste under første verdenskrig.  Akkurat som sine nære kolleger Erwin Schulz og Heinrich Himmler ble det ingen tjeneste ved frontlinjene idet det ble inngått våpenstillstandsavtale den 11. november 1918.
Etter verdenskrigen var han aktivt medlem av Freikorps Bahrenfeld, som tok del i Kapp-kuppet i 1920. 
Han ble ansatt av et grossistfirma og forsøkte seg innen reklamen, som radioredakrør og også forsøksvis som leder av en lokalavdeling.

Nazistpartiet

Bruno Streckenbach inntrådte i Det nasjonalsosialistiske tyske arbeiderparti (NSDAP) i 1930 og i Schutzstaffel (SS) 1931. Etter Adolf Hitlers maktovertakelse i 1933 ble Streckenbach sjef for Gestapo i Hamburg. Streckenbach organiserte Gestapo i Hamburg med Münchens Gestapo som forbilde og etablerte et enhetlig undertrykkelsesapparat.

Etter andre verdenskrig

Streckenbach ble tatt av Den røde armé den 10. mai 1945 og havnet i krigsfangenskap. Han ble i 1952 dømt til 25 års straffarbeid, men ble løslatt allerede i 1955. Nesten tyve år etter, i 1974, ble Streckenbach tiltalt for omfattende krigsforbrytelser og forbrytelser mot menneskeligheten, men tiltalen ble lagt ned på gunn av hans svake helse.
Autonomous Region in Muslim Mindanao

Autonomous Region in Muslim Mandanao (ARMM; Den autonome region i muslimsk Mindanao, tagalog: Rehiyong Awtonomo ng Muslim Mindanao, kan også kalles Muslimsk Mindanao) er en av Filippinenes regioner og har 3 244 800 innbyggere (2006) på et areal på av 12 695 km².
Regionen dekker et område av øya Mindanao og de nærliggende Suluøyene, og består av provinsene Basilan, Lanao del Sur, Maguindanao,  Sulu og Tawi-Tawi. En kortlivet provins ved navn Shariff Kabunsuan (2006-2008) var også med i regionen. Cotabato City er sete for den regionale regjeringen, til tross for at selve byen inngår i regionen SOCCSKSARGEN.
Muslimsk Mindanao ble besluttet opprettet 1. august 1989 og offisielt lansert 6. november 1990 i Cotabato City.
Blant språk i regionen kan fremheves maguindanao, maranao, tausug, malayisk og arabisk.
Flystyrten ved Langang i 1945

Flystyrten ved Langang i 1945 var flystyrten av Royal Air Force-flyet Short Stirling Mk. IV – Lk 556, nedskutt av tyske nattjagere under andre verdenskrig, 22. februar 1945, og styrtet ved Langang nær Tvedestrand.

Oppdraget

Flyet, som var et fire motors bombefly som var ombygd for transportoppdrag, tok av fra RAFs flybase i Great Dunmow i sørlige England kvelden 22. februar klokken 19:18. Flyet var lastet med utstyr til norske motstandstyrker, og hadde et mannskap på seks briter. Målet var en droppsone ved Elsjø, nord for Hakadal, vest for Gardermoen.
Flyet hadde fått fjernet mye av bevæpningen grunnet at man ønsket å ha med mest mulig last. Dette gjorde at det var et lett bytte for de tyske nattjagerne (Junkers Ju 88 og Messerschmitt Bf 110). Sterlingen var kun bevæpnet med haleskyts med fire Browning M1917 maskingevær i kaliber .30-06 Springfield, mens Ju 88-ene var bevæpnet med en MG FF 20mm maskinkanon og to MG 17 maskingevær, en modell (Ju 88G) hadde to MG 151 15mm maskinkanoner istedenfor den ene MG FF.

Nedskytning og styrt

Flyet gikk inn over Norge ved Egersund, men ble oppdaget av radaren ved Kjevik flystasjon. Tyske nattjagere tok opp jakten på flyet. De tyske flyene var raskere enn det britiske, og de tok det igjen når det nærmet seg Tvedestrand. De åpnet ild og satte den ene vingen i brann da drivstofftanken tok fyr. Etter hvert var hele flyet i flammer, og det styrtet i et inferno av flammer i kollen Lusa ved Langang. Samtlige av mannskapet omkom. Restene av dem ble samlet opp og fraktet bort, og de ble begravet ved en åpen seremoni ved Holt kirke. Dette førte til at så mange nordmenn møtte opp at det ikke var plass i kirken, som igjen førte til at senere begravelser av nedskutte flygere i området foregikk i stillhet.
Trichiomorphus gracilipes

Utseende

Små til middelsstore, avlange, litt matte gullbasser. Hodet er forholdsvis stort med tydelig "hals", foran med en U-formet innskjæring. De er mørke med lyse flekker.

Utbredelse

Arten er utbredt i Øst-Afrika.
Falsotemnaspis

Levevis

Trebladbillene er planteetere.

Utbredelse

Artene er kjent fra den demokratiske republikken Kongo og Nigeria.
Sulitjelma og Omegn Turistforening

Sulitjelma og Omegn Turistforening (SOT) dekker kommunene Fauske og Sørfold. Foreningen har ca. 370 medlemmer. SOT har totalt 7 hytter som er tilgjengelig for medlemmene og andre i Sulitjemlafjellene. I tillegg har SOT merket et større antall km turstier i området. Sulitjelma og Omegn Turistforening er en del av Den Norske Turistforening